དེ་མིན་ངའི་ཁ་སྤྲོད་རྐུབ་སྟེགས་ཐོགབོད་མིའི་སྤྱི་མཐུན་མཉམ་སྦྲེལ་གྱི་འགན་ཁུར་མཁན་གཞོན་ནུ་གཟུགས་སྟོབས་ཆེན་པོ་ཞིག་འདུག་པ་དེ་དང་གླེང་མོལ་བྱས་པ་བརྒྱུད།བོད་མིའི་སྤྱི་མཐུན་མཉམ་སྦྲེལ་གྱི་སྤྱི་ཡོངས་གནས་སྟངས་གསལ་པོ་ཤེས་པས་ང་རང་དགའ་པོ་བྱུང་ལ།ཁོང་གིས་ངས་བསྒྱུར་བའི་སྤྱི་མཐུན་མཉམ་སྦྲེལ་གྱི་ལག་དེབ་དང་སྒྲིག་གཞི།མཉམ་སྦྲེལ་གྱི་ལྟ་གྲུབ་འཕེལ་རིམ་སྐོར་གྱི་དཔེ་དེབ་ཚང་མ་བཀླགས་ཚར་འདུག་པས།སྒྱུར་མཁན་ང་ཡིན་པ་མཁྱེན་རྗེས་དགའ་ཚོར་གྱི་རྣམ་པ་བསྟན།གླེང་མོལ་སྤྲོ་སྣང་སྐྱེ་དགོས་པ་ཞིག་ཡིན་རུང་།ང་ཚོའི་འགྲུལ་འཁོར་དེས་ལུང་ཁུགས་མང་པོ་ཞིག་བསྐོར་ནས་སོང་བ་མ་ཟད།ལམ་ནོར་ཡང་ཤོར་ཏེ་མར་ཙམ་ལྟག་ལོག་ཀྱང་བྱེད་དགོས་བྱུང་མོད།བོད་མི་སུ་གཅིག་གིས་ཀྱང་རང་རང་གི་ས་ནས་མི་འདོད་པ་དང་མི་དགའ་བའི་སྡུག་སྐད་འདོན་པ་ཙམ་ལས།ཁ་ལོ་པ་དང་ལྟ་རྟོག་པར་ཚིག་གཅིག་རྗོད་མཁན་མི་འདུག